По традиция, Българският автомобилен клуб Ретро, съвместно със СБА и Столична община, организираха честването на празника на шофьора – Спасовден с ретро парад и рали. Стотици ретро автомобили и хиляди столичани се насладиха на реставрирани автомобили от популярни и не толкова популярни марки от миналия век.

Антиките бяха подредени на площада пред храм-паметник „Александър Невски“, като веднага привлякоха погледите на туристите и любителите на ретро автомобилите.

Точно в 10 часа, участниците в ретро ралито потеглиха от площада, а финала е утре в Костинброд.

Български Автомобилен клуб „Ретро” е редовен и пълноправен член на FIVA – Международната Федерация на Историческите моторни превозни средства. През 2014 г. наша делегация упражни правото си на глас на Конгреса на FIVA в Будапеща. Български Автомобилен клуб „Ретро” е оторизиран представител на FIVA с право да сертифицира и издава международен исторически талон (ID карта).

Разгледайте нашата галерия:

Разгледайте и галерията от ретро парада през 2018 година